Veldze (upe)
Šis raksts ir par upi. Par citām jēdziena Veldze nozīmēm skatīt nozīmju atdalīšanas lapu. Veldze (vidustecē saukta arī Krēslas upīte, Piņķupīte, Griķupe) ir Riežupes kreisā krasta pieteka Kuldīgas novada Kabiles un Rumbas pagastos. Sākas no grāvju sistēmas Ēģenieku purva rietumu malā Kabiles pagastā. Augštecē tek pa Austrumkursas augstieni, lejtece — pa Pieventas līdzenumu. Augštece un vidustece līdz autoceļam P120 regulēta. Lejtecē upe stipri līkumaina, vairāki ūdenskritumi. Ietek Riežupē pie Rumbeniekiem. Lielākās pietekas ir Bāliņstrauts, Serenvalks, Ezervalks un Plocis (visas kreisās). Lielākās apdzīvotās vietas krastos ir Lejas un Veldze. Upi šķērso autoceļi P120 un P121.